
  Rozprávanie

  sa začína


  Medzi hlbokým lesom aúbočím Trávnatej hory leží zovreté jedno mestečko. Rozprestiera sa na južnom svahu kopca ajeho tesne natlačené striešky majú farbu pripáleného chleba. Približne vstrede sa nachádza stanica atrochu ďalej mestský úrad, polícia, požiarna stanica aškola. Vyzerá úplne obyčajne ako hociktoré iné mestečko.


  Ale keď sa mu prizrieme bližšie, zistíme, že až také obyčajné nie je. Napríklad na vrcholcoch všetkých vysokých stromov sa hompáľajú strieborné zvonce. Atie občas, aj keď práve nie je búrka, vydávajú zvonivý zvuk. Vtej chvíli sa obyvatelia mestečka na seba pozrú aso smiechom poznamenajú: „Ale, ale, malá Kiki sa zase zachytila ozvon.“


  Aani táto Kiki, oktorej všetci rozprávajú, nie je obyčajná. Pretože hoci je malá, dokáže rozozvučať zvony na vysokých stromoch.


  Teraz upriamme pozornosť na východnú časť mestečka anakuknime do domčeka, kde Kiki býva.


  Na bráne obrátenej kulici je stĺp ana ňom pripevnená drevená tabuľa snápisom „Unás nájdete elixír proti kýchaniu“.


  Zelená brána je otvorená dokorán. Keď cez ňu vojdeme, uvidíme veľkú záhradu avnej vzadu naľavo dom srovnou strechou. Vzáhrade rastú pekne zoradené čudesné trávy od výmyslu sveta sveľkými špicatými listami apo okolí sa vznáša prenikavá vôňa niečoho pečeného. Táto vôňa sa tiahne až do domu anajintenzívnejšia je pri veľkom medenom hrnci vkuchyni. Práve odtiaľ vidieť na čelnú stenu obývačky. No tam, kde vbežných domoch visia obrazy či fotografie, zdobia stenu dve prútené metly – jedna veľká adruhá malá. Nezdá sa vám to trochu zvláštne?


  Ale! Zobývačky je počuť rodinný rozhovor. Vyzerá to na posedenie pri čaji.


  „Kiki, kedy plánuješ odchod? Už by si nám to mohla dať vedieť, nemyslíš? Nedá sa povaľovať večne. Vzchop sa!“ znie hlas nespokojnej ženy.


  „Zase to isté... Neboj, mami. Veď som tvoja dcéra. Čarodejníča. Myslím na to,“ počuť trochu prenikavý dievčenský hlas.


  „Mama, čo tak nechať to na Kiki? Môžeš do nej hučať, koľko chceš. Musí na to prísť sama,“ tentoraz sa ozval pokojný mužský hlas.


  „Možno. Ale už mi tečú nervy. Mám ju na starosti!“ hlas osoby, ktorú oslovili „mama“, sa mierne zvýšil.


  


  Už rozumiete? Vtomto dome býva čarodejnícka rodina.


  Teda, matka – pani Kokiri – je pravá čarodejnica sdlhou rodinnou tradíciou, ale otec – pán Okino – je obyčajný človek. Keďže je etnológ, študuje legendy apríbehy ovílach ačarodejniciach. Atýmto dvom sa narodila jediná dcéra Kiki, ktorá tento rok bude mať trinásť.


  Témou rozhovoru je dátum Kikinho osamostatnenia sa.


  Býva zvykom, že ak sa čarodejnica vydá za obyčajného človeka anarodí sa im dievča, väčšinou sa tiež stane čarodejnicou. Ale pretože sa niekedy prihodí, že na to nemá chuť, zaužívalo sa pravidlo, že po dosiahnutí desiateho roku sa môže rozhodnúť samo. Ak si zvolí stať sa čarodejnicou, matka ho okamžite začne učiť mágiu, akeď bude mať trinásť, vyberie si jednu noc počas splnu avtedy sa osamostatní. To znamená, že odíde zdomu, pohľadá si mesto alebo dedinu, vktorej čarodejnice nie sú, azačne žiť samostatne. Samozrejme, pre malé dievča je to dosť strašná vec. Ale vposlednom čase sila mágie začala slabnúť aaj čarodejníc je čoraz menej, atak je to dôležitý zvyk pre ich prežitie. Zároveň je to výborný spôsob, ako dať na známosť čo najväčšiemu počtu ľudí, dedín amiest, že čarodejnice tu ešte stále sú.


  Aj Kiki, keď sa asi vpolovici desiateho roku rozhodla stať sa čarodejnicou, ihneď začala študovať mágiu, ktorú ovládala pani Kokiri. Jedna jej súčasť spočívala vtom, že sa naučí pestovať liečivé rastliny avariť znich elixír proti kýchaniu, druhá, že bude lietať vo vzduchu na metle.


  Vlietaní na metle bola dobrá hneď. Ale keďže mala ešte predsa len do dospelosti ďaleko, počas lietania ju všeličo rozptyľovalo. Napríklad vyrážka, ktorá sa jej často robila pri nose, alebo úvahy ošatách, ktoré si mala obliecť na kamarátkine narodeniny.


  Ato je mrzuté, lebo vtedy jej metla ihneď začala prudko klesať dolu. Raz sa stalo, že myslela len na čipkované tričko, ktoré si vten deň obliekla prvýkrát, takže si nevšimla, že metla klesla, atak narazila do elektrického stĺpa. Metla sa celá dolámala aKiki si rozbila nos iobe kolená. To zapríčinilo, že mama – pani Kokiri – si vytipovala zopár vysokých stromov arozvešala na ne zvonce. Keď Kiki zase stratí pozornosť aklesne, noha sa jej zachytí ozvon aten zvuk ju preberie. Vposlednom čase sa však zvonenie ozývalo oveľa menej.


  Ale čo sa týkalo druhej mágie, prípravy elixíru proti kýchaniu, zdalo sa, že táto činnosť sa ku Kikinej povahe vôbec nehodila. Možno preto, že bola netrpezlivá, pestovanie liečivých rastlín, zdĺhavé krájanie bylín akoreňov aich nekonečné varenie jej skrátka nesedelo.


  „Ach, zase... takto celá mágia čoskoro zmizne,“ lamentovala pani Kokiri.


  Kedysi dávno čarodejnice vedeli používať rozličné kúzla. No tie sa jedno po druhom postupne vytratili adnes dokonca aj pravé čarodejnice, ako je pani Kokiri, používajú už len dve. Apretože Kiki jedno znich nemá rada, môže sa to ľahko prihodiť, že zmizne.


  „Ale veď je oveľa lepšie lietať po oblohe, než miešať gebuzinu vhrnci,“ hovorievala Kiki nonšalantne.


  Vtedy pán Okino začal svoju ženu chlácholiť.


  „Nedá sa nič robiť. Možno sa tie zmiznuté kúzla zase vrátia. Anavyše, veď máme čiernu mačku, nie?“


  Čierne mačky boli odjakživa spoločníčkami čarodejníc. Toto by sa asi tiež dalo nazvať mágiou.


  Aj Kiki mala malého čierneho kocúra Džidžiho. Aj pani Kokiri vlastnila kedysi čiernu mačku Meme. Keď sa čarodejnici narodí dcéra, vyhľadá čiernu mačku narodenú vrovnakom okamihu avychová ich spoločne. Vďaka tomu sa tie dve dokážu rozprávať iba medzi sebou. Keď sa dievča napokon osamostatní, mačka sa stáva jeho dôležitou priateľkou. Či už vsmútku, alebo vradosti, môže sa sňou ovšetko deliť, ato je náramne povzbudzujúce. Nakoniec dievča vyrastie anamiesto mačky si nájde dôležitého človeka. Akeď sa vydá, čierna mačka si tiež nájde vlastného partnera, rozlúčia sa asvoje životy budú žiť oddelene.

  Kiki sa chystá

  osamostatniť sa


  


  Po čaji, keď sa pani Kokiri apán Okino vzdialili za svojimi povinnosťami, Kiki ačierny kocúr Džidži nečinne sedeli vslnkom zaliatom kúte záhrady.


  „Asi by som čím skôr mala zdvihnúť kotvy,“ povedala Kiki akoby pre seba.


  „Tak veru. Teraz sa už ztoho nijako nedá vykrútiť,“ Džidži zdvihol hlavu apozrel sa na Kiki.


  „To nemám vúmysle. Veď som si to sama vybrala!“ vyhlásila Kiki rozhodne. Aspomenula si na to, aké to bolo, keď prvýkrát vysadla na metlu.


  


  Až do svojich desiatich rokov vyrastala ako viac-menej obyčajné dievčatko. Jej mama bola čarodejnica, ahoci vedela, že keď bude mať desať, bude sa musieť rozhodnúť, či sa ňou stane aj ona, príliš vážne sa touto myšlienkou nezaoberala. Nejaký čas po dovŕšení desiatich rokov jej kamarátka povedala: „Budem kaderníčkou ako moja mama.“ Keď to Kiki počula, hneď začala premýšľať otom, čo je to „nasledovníctvo“. Nebola si tým úplne istá, no cítila, že by sa chcela stať nasledovníčkou pani Kokiri, ale nechcela byť čarodejnicou len preto, že ňou bola mama.


  Stanem sa tým, čím chcem ja. Sama sa rozhodnem, myslela si.


  Atak jej jedného dňa pani Kokiri urobila malú metlu aspýtala sa:


  „Nechceš si trochu zalietať?“


  „Ja? Viem lietať???“


  „Si čarodejnicina dcéra, mala by si to vedieť.“


  Kiki sa toto pozvanie príliš nepozdávalo, ale výnimočnosť celej veci ju presvedčila. Keď jej mama jednoduchým spôsobom vysvetlila, ako vzlietnuť apristáť, strochou trémy nasadla na metlu aodrazila sa od zeme.


  Vtej chvíli sa jej telo zrazu stalo ľahučkým a, aha, už letela oblohou!


  „Letííím!“ vykríkla spontánne.


  Bola iba tri metre nad strechou, ale ten pocit!


  Aj obloha tam bola oniečo modrejšia. Ale potom, čo tak skúsiť vyletieť vyššie, vyššie, vyššie... ačo je vidno odtiaľ ačo je tamto, vyššie, vyššie... Oblial ju čarovný pocit, celkom akoby jej telo idušu niečo nadnášalo, azrazu lietanie milovala.


  Atak sa, samozrejme, rozhodla stať čarodejnicou.


  „Predsa to máš vkrvi,“ radovala sa pani Kokiri, ale Kiki si povedala: Nielen to. Sama som si to vybrala.


  


  Kiki zľahka vyskočila na nohy apovedala kocúrovi:


  „Džidži, poďme sa na ňu na chvíľu pozrieť, mama nie je doma.“ Bradou ukázala na šopu, ktorá stála vkúte záhrady.


  „Prečo ju pred ňou vôbec tajíme?“ spýtal sa Džidži mrzuto.


  „Lebo keď príde na osamostatnenie sa, mama vždy spraví divadielko. Aešte sa aj do všetkého stará. Nedá sa sňou rozprávať.“


  „No... dobre. Ale mala by byť na slnku.“


  „Veď len na chvíľu.“


  „Keby si sňou zase chcela spať, zvlhne asplesnivie.“


  „Je mi to jasné. Ty mi tiež musíš pomáhať, odteraz budeme len sami dvaja.“


  Počas rozhovoru sa Kiki šikovne predrala po pás vysokými liečivými bylinami abokom sa pretiahla medzerou medzi šopou amúrom. Zároveň vydala radostný výkrik:


  „Pozri!“


  Pod odkvapom na šope visela dlhá úzka metla. Bola zaliata slnkom, ktoré sa už schyľovalo kzápadu, ažiarila bielym svetlom.


  „Pozri, aká je pekná! Tak už je to fajn, nie?“ Kiki mimovoľne zachrapčala.


  „Tentokrát to, tuším, fakt vyšlo.“ Džidži pri jej nohách užasnuto hľadel na metlu. „Hej, Kiki, čo tak skúsiť si trochu zalietať? Je pekne...“


  „Ani nápad,“ pokrútila Kiki hlavou. „Nesadnem na ňu až do toho dňa. Ato bude ochvíľu. Chcem mať všetko nové. Šaty, topánky aj metlu. Ako novorodeniatko. Mama mi hneď povie, že ,čarodejnica zo starého rodu si musí staré veci vážiť‘. Ale ja som ja. Nová čarodejnica.“


  „Aja by som sa ako mal vynoviť?“ otrávene odprskol Džidži.


  „Neboj. Krásne ti vyčešem srsť, až sa bude ligotať. Budeš na zjedenie, uvidíš!“


  „Tsss!“ odfrkol Džidži. „Kocúr na zjedenie, to čo je! Nehovor omne ako ojedle. Nie si jediná, kto sa ide osamostatniť.“


  „Jasné, prepáč,“ Kiki potlačila smiech apozrela sa mu do očí. „Ktovie, aké to bude, keď budeme odchádzať...“


  „No, ty budeš určite fňukať.“


  „To teda určite nebudem!“


  „Akedy to, dokelu, plánuješ?“ Džidži sa opäť pozrel na Kiki.


  „Vpodstate už môžeme ísť hocikedy. Čo tak počas najbližšieho splnu?“


  „Čo? Už teraz?“


  „Áno, ešte zostáva päť dní. Rozhodneš sa ahneď to urobíš. Super, nie?“


  „No, divadielko sa začne odznova.“


  „Večer to poviem našim. Džidži, ktovie, do akého mesta sa dostaneme...“ Kiki sa zahľadela do diaľky atvárila sa pri tom akosi dospelejšie.


  „Trochu sa obávam, keď sa takto rýchlo rozhoduješ.“


  „Ale nepovedz! Ja sa neobávam. Budem sa báť, keď bude na to dôvod. Teraz mám pocit, akoby som si rozbaľovala darček,“ vyhlásila Kiki energicky, natiahla ruku aštuchala do metly, tá sa prehla tam aspäť, akoby prikývla na súhlas.


  


  Vten deň po večeri sa Kiki aDžidži svorne postavili pred pani Kokiri apána Okina.


  „Prosím, neplašte sa. Len sme určili deň odchodu.“


  Pani Kokiri bleskovo vyskočila zo stoličky: „Čo? Naozaj? Kedy?“


  „Počas najbližšieho splnu.“


  Pani Kokiri vrýchlosti očami prebehla nástenný kalendár.


  „Veď to je už opäť dní! Žartuješ. Odlož to do toho ďalšieho.“


  Kiki urobila grimasu apokrčila plecami.


  „Aha, divadielko sa už začína. Keď sa povaľujem, hneváš sa. Akeď sa konečne rozhodnem odísť, tak namietaš!“


  „Veru, mama, Kiki má pravdu. Nebuď smiešna,“ vstúpil do rozhovoru pán Okino.


  „No ešteže si sa ozval aj ty! Veď treba všeličo nachystať, pre matku je to hrozné...“


  Pani Kokiri očervenela apôsobila zmätene. Kiki vystrčila bradu, zavlnila sa vbokoch apovedala spevavým hlasom:


  „Keď ti dcéra hovorí, aby si jej verila, tak jej ver. Všetko mám už nachystané! Však, Džidži?“ oslovila kocúra, ktorý namiesto odpovede mykol chvostom.


  „Ale!“ Pani Kokiri vúžase otvorila ústa avrhla na ňu spýtavý pohľad. „Čo také máš nachystané?“


  „Metlu. Urobila som si novú. Aj sDžidžim, však? Počkajte chvíľu,“ Kiki otvorila dvere avystrelila von. Vzápätí bola späť apred pani Kokiri apána Okina postavila metlu.


  „Túto.“


  „Fíha!“ pánovi Okinovi sa zúžili oči.


  „Urobila som ju tak, že som vrieke namočila vŕbové prúty apotom ich vysušila na slnku. No nie je parádna, mami?“ Kiki metlou zamávala vo vzduchu.


  Pani Kokiri pomaly pokrútila hlavou.


  „Je veľmi pekná. Ale na tejto nepôjdeš.“


  „Prečo? Ja tú malú už nechcem. Jediné, čo viem, je lietať. Atak chcem lietať na novej, na takej, čo sa mi páči!“


  Pani Kokiri zase pokrútila hlavou.


  „Jediné, čo vieš, je lietať, tak potom je metla oto dôležitejšia, nie? Poletíš na metle, na ktorú nie si zvyknutá, ačo spravíš, keď sa niečo pokazí? Začiatok je základ. Osamostatnenie sa nie je také jednoduché! Peňazí budeš mať len toľko, aby ti pri skromnosti vydržali asi rok na jedlo azákladné veci. Potom sa už čarodejnica musí živiť sama, mágiou, ktorú ovláda. Preto sa to vprvom roku musí naučiť. Ako ja, keď som začala pestovať liečivé byliny abola tak ľuďom vmeste nejako užitočná. Pôjdeš na mojej metle. Tá je už zabehnutá ana nej lietať vieš.“


  „Nieééé, na tejto?! Je fľakatá ačierna ako noc. Veď vyzerá, akoby ňou vymetali komín! Aj rúčku má príliš hrubú, pozri, ako búcha, je úplne nemoderná! Však, Džidži?“ oslovila kocúra, ktorý scénu pozoroval od jej nôh. Ten sa odvrátil aprehnane nahlas zapriadol.


    „Vidíš, aj on súhlasí. Hovorí, že čierny kocúr letiaci na tejto metle bude vyzerať ako dažďové mračno. Ale keby letel na tej vŕbovej, vyzeral by ako ženích vpresklenom kočiari!“


    „To ste celí vy!“ vyprskla pani Kokiri. „Si ešte stále decko. Metla nie je hračka. Vkaždom prípade, keď táto moja už bude nanič, môžeš lietať, na akej chceš. Lebo vtedy už budeš dospelá,“ pani Kokiri privrela oči, akoby sa nad niečím zamyslela.


    Kiki urobila grimasu azabúchala svojou metlou odlážku.


    „Vyrobila som si ju zámerne... Čo sňou mám teraz urobiť?“


    „Ja ju budem používať namiesto svojej. Môže byť?“


    Po týchto slovách sa Kiki na chvíľu zadívala na novú metlu. Potom zdvihla hlavu apovedala:


    „Tak dobre. Ale šaty mi dáš také, aké chcem ja. Na hlavnej ulici vo výklade majú jedny parádne, také so vzorom krasuľky. Budem vnich vyzerať ako letiaca kytica!“


  „Mrzí ma to, ale ani to nepôjde,“ pani Kokiri sa zase zamračila. „Teraz už čarodejnice nenosia špicaté klobúky adlhé kabáty, ale oddávna je rozhodnuté, že šaty čarodejnice majú mať tú najčernejšiu farbu zo všetkých čiernych odtieňov. To sa nijako nedá zmeniť.“


    Kiki na ňu vrhla namosúrený pohľad.


    „To je také hrozne nemoderné. Čierna čarodejnica sčiernym kocúrom, čiernočierna čierna.“


   „Je to nemoderné, ale nič sa nedá robiť. Si čarodejnica zo starého rodu. Ale čierne šaty môžu mať šmrnc. Nechaj to na mňa. Rýchlo ti nejaké ušijem.“


  Kiki si pod nos zašomrala: „Zase starý rod...“ namiesto odpovede však urobila len grimasu.


    „Kiki, nemysli stále na to, čo ako vyzerá. Dôležité je, čo máš vsrdci.“


  „Ja viem, mama. Srdce nechaj na mňa. Škoda, že ti ho nemôžem ukázať,“ Kiki sodovzdaným výrazom vystrčila bradu apodišla kpánovi Okinovi.


    „Tato, ale rádio mať môžem, však? Budem lietať apritom počúvať hudbu. Chcela by som červené...“


    „Dobre, dóóbre, rozumiem,“ prikývol pán Okino súsmevom.


  Tentoraz sa konečne usmiala aj pani Kokiri. Zrazu sa obrátila apovedala:


  „Tak už dosť, Kiki. Dobrú noc,“ pravou rukou uchopila okraj zástery ajemne si ho priložila kočiam.

